I Frans İosif
I Frans İosif (alm. Franz Josef I‎, mac. I. Ferenc József, çex. František Josef I.; 18 avqust 1830[…], Şönbrun sarayı – 21 noyabr 1916[…], Şönbrun sarayı) — Avstriya İmperiyasının imperatoru və Bohemiyanın kralı (1848–1916), Macarıstanın apostolik kralı (1848–1849; 1849–1916), Avstriya-Macarıstan imperatoru (1867–1916). Ershersoq Frans Karlın böyük oğlu. 68 il hakimiyyətdə olmuşdur. 1848-ci ildə Avstriya inqilabı zamanı əmisi I Ferdinand tacdan əl çəkdi, atası isə varislik hüququndan imtina etdi. Nəticədə 18 yaşlı Frans İosif Avropanın ən böyük imperiyalarından birinə başçılıq etməli oldu.